  Виталий Пронин 25-тӥ июне Дэри ёросысь Гольяны гуртысь черкез вӧсязы, татын ортчиз нырысетӥез литургия. Черкез вӧсяны вуылӥз Ижысь но Удмуртиысь Викторин митрополит.Гольяныын черк ужа шуыса, нырысьсэ печатламын вал 1711-тӥ арын. Крестьянъёслэн Пугачёв кивалтэм улсын бугыръяськемзы дыръя, Гольяны доры войскоос вуыку но, калык ӵапак та черкын вӧсяськиз, гуртсэс утьыны курыса. Утизы. Но черкез 1929-тӥ арын пытсазы, 1930-тӥ аръёслэн кутсконазы быдэсак куашкатӥзы.  Сое выльысь ӝутон борды басьтӥськизы 2000-тӥ арын. Озьы 2005-тӥ арын шайвыл котырын нырысь ӝужаны кутскиз часовня. 2010-тӥ арын черк пуктонъя проект борды басьтӥськизы. Лэсьтӥськон уж рос-прос мытӥськиз 2012-тӥ арын. 2014-тӥ арын крестильной храм ужаны кутскиз ни. Туэ чекр быдэсак пуктэмын. Туж трос сое вуттон понна лэсьтӥз татысь черклэн настоятелез Александр ФилипповТа черкез быдэс ёросэн возьмазы. Сое вӧсяны вуылӥз Ижысь но Удмуртиысь Викторин митрополит.УД Туспуктэм: udmeparhia.ru  